Bombardeyo de Guernica

Se conoix con o nombre de bombardeyo de GuernicaEn a historiografía se gosa emplegar ta dar-lo o suyo nombre a o bombardeyo o nombre en castellano d'o toponimo basco Gernika, en estar o nombre con que a prensa primero y os historiadors dimpués emplegan ta referir-se'n. a un bombardeyo aerio feito mientres a Guerra Civil Espanyola sobre a localidat basca de Gernika o día 26 d'abril de 1937. En iste bombardeyo parteciporon avions d'a Lechión Condor d'o Tercer Reich, d'o Corpo Truppe Voluntarie d'o Reino d'Italia y d'o Bando nacional (sublevatos contra o Gubierno republicano), y remato con o incendio y destrucción d'o centro d'a ciudat, con cuantas casas espaldatas. O numero de victimas, encara no conoixito con seguridat, ye variable seguntes as fuentes emplegatas, dende 120 dica 3.000 civils muertos, en estar un día de mercato en a localidat. Antiparte, en no tener a ciudat garra esfensa antiaeria, y en estar o primer ataque aerio contra localidaz sin d'importancia militar en a Historia (encara que a Luftwaffe en faría a ormino mientres a Segunda Guerra Mundial contra localidaz como Varsovia, Rotterdam u Londres) os atacants albandonoron os cielos de Gernika sin de baixas.

O bombardeyo, amplament cubierto por a prensa internacional, tenió una important presencia mediatica arredol d'o mundo, amplificata en estar a localidat de Gernika una localidat de muita significación politica en o País Basco, en estar a on se troba l'arbol de Gernika y a on os reis churaban os antigos Fueros bascos. O Gubierno republicano encargó un treballo sobre o bombardeyo a o pintor Pablo Picasso, qui pintó o famoso Guernica.

A historiografía de tendencia franquista, como Carlos Rojas u Ricardo de la Cierva, minimiza o numero de victimas, afirma que a localidat teneba una abundant presencia de tropas de l'Exercito Popular Republicano y mesmo diz que o bombardeyo estió una decisión personal de Wolfram von Richthofen, continando con a linia oficial mientres a dictadura franquista, que plegó mesmo a decir que estioron os soldatos republicanos (melicians royos, seguntes deciban) qui incendioron a localidat en reblar.

 Referencias 

Categoría:Batallas d'a Guerra Civil Espanyola
Categoría:Batallas d'Alemanya
Categoría:Batallas d'Espanya
Categoría:Batallas d'Italia
Categoría:Batallas de 1937